جامع مسجیدی (اورمیه)

جامع مسجیدی و یا جمعه مسجیدیاورمیه‌نین اقبال خیابانیندا و بازارین کناریندا یئرلشیبدیر. مسجید بیر گونبزخانا دان و قیرخ سوتونلو شبیستاندان عیبارتدیر. مسجید ۷-جی هیجری عصرده تیکیلیبدیر. گونبزخانانین قیدمتی تخمین‌له سلجوقلولار دؤوره‌سینه و قیرخ سوتونلو شبیستانین قیدمتی ائلخانیلر دؤوره‌سینه قاییدیر. مسجیدن محرابی سون درجه‌ده بزنیبدیر و بئله‌لیکله مسجیدین محرابی تزیینات باخیمیندان دونیانین لاپ بؤیوک هونری محرابیدیر. بۇ محرابین گؤرزللیگینی ایصفاهانین جامع مسجیدینین اولجایتو محرابی ایله قیاس ائتمک اولار. اورمیه‌نین جامع مسجیدینین محرابی ایصفاهانین اولجایتو محرابیندان اؤنجه تیکیلیبدیر. ثبت نومره‌سی بو مسجید ۱۳۱۴/۹/۱۵ ده ۲۴۳ نومره‌سی ایله ایرانین میلّی اثرلر جرگه‌سینده ثبت اوْلوب. بیر ده باخ اوچ گونبز میناره مسجیدی گؤرونتولر قایناقلار